Suchinthana/ta-wikipedia huggingface dataset:
சீனிவாச நகர்

சீனிவாச நகர் (Srinivasa Nagar) திருச்சிராப்பள்ளி மாநகராட்சியின் புறநகர் ஆகும். இது தமிழ்நாடு மாநிலத்தில், இந்தியாவில் உள்ளது. திருச்சிராப்பள்ளி மாநகராட்சியின் ஸ்ரீரங்கம் மண்டலத்தின் ஒரு பகுதியாக உள்ளது.

மேற்கோள்கள்

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
திருச்சிராப்பள்ளியின் சுற்றுப்புறங்களும் புறநகரங்களும்
அளவை ஆகுபெயர்கள்

அளவை ஆகுபெயர்கள் என்பன  ஆகு பெயர்களில் எண்ணல் எடுத்தல், முகத்தல், நீட்டல் போன்ற அளவைப் பெயர்களை குறிக்கும் ஆகுபெயர்கள் ஆகும்.

ஆகுபெயர் 
ஒரு பொருளின்பெயர் தனக்குரிய பொருளைக் குறிக்காமல் தன்னோடு தொடர்புடைய பொருளைக் குறிப்பது ஆகுபெயர் ஆகும்.  அதாவது, ஒரு பொருளின் பெயர் தன்னோடு தொடர்புடைய பிறிதோர் பொருளுக்குத் தொன்றுதொட்டு ஆகிவருவது ஆகுபெயர். இது பதினாறு வகைப்படும்.

பொருளாகு பெயர்
இடவாகுபெயர்
காலவாகுபெயர்
சினையாகுபெயர்
குணவாகுபெயர்
தொழிலாகுபெயர்

என்பன முக்கிய அளவைஆகுபெயர்களாகும்

அளவை ஆகுபெயர்கள் 
 எண்ணல் அளவை எடுத்தல் அளவை முகத்தில் அளவை நீட்டல் அளவை ஆகியன அளவை ஆகுபெயர்களாக வழங்கி வருகின்றன. 

எண்ணல் அளவை ஆகுபெயர்  -,"ஒன்று பெற்றால் ஒளிமயம்"
      இத்தொடரில் ஒன்று எனும் எண்ணுப்பெயர், அவ்ஂவெண்ணிக்கையுடைய குழந்தைக்கும் பெயராகி வந்துள்ளது.இஃது எண்ணல் அளவை ஆகுபெயர்.

எடுத்தல் அளவை ஆகுபெயர் அரிசிக் கடைக்குச் சென்று," ஐந்து கிலோ என்ன விலை ?" கேட்பது. 
   இத்தொடரில்," ஐந்து கிலோ" என்னும் அளவுப் பெயர் அவ்வளவைக் குறிக்காமல் அவ்வளவுடைய அரிசியைக் குறிக்கிறது.எனவே இது எடுத்தல் அளவை ஆகுபெயர்.
முகத்தல் அளவை ஆகுபெயர்"பால்காரரிடம் இரண்டு லிட்டர் கொடு" எனக் கேட்டால் அவ்வளவுடைய பால் தேவை என்பது பொருளாகும் 

நீட்டல் அளவை ஆகுபெயர்"மூன்று மீட்டர் கொடு." இத்தொடரில் மூன்று மீட்டர் என்பது அவ்வளவுடைய அளவுக்குக் குறிக்காமல் அதனால் நீட்டி அளக்கப்பெறும் துணிக்கு ஆகி வந்தது.

தமிழ் இலக்கணம்
நகோ ஏரி

கின்னார் மாவட்டத்தின் பூ துணை பிரிவுகளில் அதிக உயரமான ஏரி நகோ ஏரி. இது நாகோ கிராமத்தின் எல்லையின் பகுதியாகவும், இந்த கிராமத்தின் அரை ஏரி எல்லையில் புதைக்கப்பட்டதாகவும் தெரிகிறது. இது கடல் மட்டத்திலிருந்து 3,662 மீட்டர் (12,014 அடி) ஆகும். இந்த ஏரி வில்லோ மற்றும் பாப்ளர் மரங்களால் சூழப்பட்டுள்ளது. ஏரி அருகே நான்கு புத்த கோயில்கள் உள்ளன. இந்த இடத்திற்கு அருகாமையில் பத்மசாம்பவ புனித தோற்றத்தை கொண்டிருக்கும் காட்சியைக் காணலாம். பல மைல்களுக்கு அப்பால் தாசிங்க் என்று அழைக்கப்படும் ஒரு கிராமம் உள்ளது, அதில் பல குகைகள் உள்ளன, அங்கு குரு பத்மாசம்பவா தியானம் செய்ததாக நம்பப்படுகிறது மற்றும் சீடர்களுக்கு பேச்சு கொடுத்தது. ஒரு நீர்வீழ்ச்சி அருகில் உள்ளது, அதில் பனி தண்ணீர் பாலை நதி போன்றது. இது தேவதைகள் ஒரு பரலோக சாம்ராஜ்யம் என்று விளக்கம் சொல்கிறது. இந்த குகைகளில் ஒன்று இந்த தேவதைகள் அல்லது பிற தெய்வீகங்களின் நேரடி அடிச்சுவடுகளைப் பார்க்க முடிகிறது. இந்த பள்ளத்தாக்கு மக்களுக்கு புனிதமான இடம். லடாக் மற்றும் ஸ்துபி பள்ளத்தாக்கு போன்ற இடங்களிலிருந்து வந்தவர்கள்..

குறிப்புகள்

வெளி இணைப்புகள் 
 Himachal Pradesh Tourism Department 
இமாச்சலப் பிரதேச ஏரிகள்
சந்திரா தால்

சந்திரா தால் (சந்திரன் ஏரி என்று பொருள்) என்பது இமாச்சலப் பிரதேசத்தின் லாகூல் மற்றும் ஸ்பித்தி மாவட்டத்தின் பகுதியாக உள்ளது. இந்த ஏரியின் பெயர் இதன் பிற்பகுதியிலிருந்து உருவாகிறது. இது இமயமலையில் சுமார் 4,300 மீட்டர் (14,100 அடி) உயரத்தில் அமைந்துள்ளது. இந்த ஏரியின் மலைகள் ஓரளவு கவனத்தைத் ஈர்க்கும் பிரம்மாண்ட கற்குவியலாக காட்சி அளிக்கிறது. சந்திரா டால் மலையேற்றம் மற்றும் முகாமையாளர்களுக்கு ஒரு பிரபலமான இடமாக உள்ளது. பட்லிலிருந்து சாலை வழியாக, குன்சூம் பகுதியிலிருந்து நடைபயணமாகவும் இந்த ஏரியினை அணுகலாம். இந்த ஏரியின் கரையோரங்களில் பரந்த புல்வெளிகள் முகாம்கள் உள்ளன. 

இந்த ஏரி இந்தியாவின் உயரமான நிலப்பகுதிகளில் ஒன்றாகும், இது ராம்சார் ஈரநிலப்பகுதி என குறிப்பிடப்படுகிறது.

மேற்கோள்கள்

வெளி இணைப்புகள் 
 Chandra Taal photos on Trek Earth
 Treks in Spiti Valley 
 The Moon Lake Trek 
 Trekking map 
 Chandratal Lake 
இமாச்சலப் பிரதேச ஏரிகள்
இந்திய ராம்சார் இடங்கள்
போலி நிலா

போலி நிலா அல்லது சந்திர நாய்கள் (Moon dog) என்பது ஒரு வளிமண்டல ஒளியியல் நிகழ்வாகும். வானிலை ஆய்வில் பாராசெலீன் என்றும் அழைக்கப்படுகிறது. ) (இதன் அர்த்தம் நிலவிற்கு பக்கத்தில்) என்பது ஒப்பீட்டளவில் அரிய பிரகாசமான வட்டமான சந்திர ஒளிவட்டம். இதற்குக் காரணம் உயர் வானத்து முகில் வகை அல்லது மென்னடுக்கு முகிலின் அறுங்கோண படிகங்கள் வடிவுடைய பனிக்கட்டியின் நிலவொளி விலகல் ஆகும்.

ஒளிவட்ட குடும்பத்தைச் சேர்ந்த சந்திர நாய்கள், சிரஸ் அல்லது சிரோஸ்ட்ராடஸ் மேகங்களில் உள்ள அறுகோண-தட்டு வடிவ பனி படிகங்களால் நிலவொளியின் ஒளி முறிவு காரணமாக ஏற்படுகிறது. அவை பொதுவாக இரு மங்கலான ஒளித் திட்டுகளாக, சந்திரனின் இடது மற்றும் வலதுபுறத்தில் சுமார் 22° மற்றும் நிலவின் அடிவானத்திற்கு மேலே அதே உயரத்தில் தோன்றும். அவை 22° ஒளிவட்டத்துடன் கூட தோன்றலாம்.

போலி நிலா தோன்றும் இடம், நிலவிற்கு வெளியே சுமார் 10 விட்டங்கள் ஆகும். இவைகள் சரியாக போலி சூரியனுக்கு இணையானது. ஆனால் மிக அரிதானது, ஏனென்றால் கூர்ந்து கவனிக்க நிலவு பிரகாசமாக இருக்க வேண்டும். போலி நிலவை சாதாரண கண்களால் பார்க்க முடியாது ஏனென்றால் இதன் வெளிச்சம் பிரகாசமாக இருப்பதில்லை. கண்களின் கூம்பு உயிரணு செயல்படுத்தும் அளவுக்கு அவற்றின் ஒளி வெளிச்சம் இல்லாததால், போலி நிலாக்கள் மனிதக் கண்ணுக்கு சிறிய நிறத்தைக் காட்டுகின்றன.

இதனையும் காண்க
 பரிவேடம்

மேற்கோள்கள்

புவியின் வளிமண்டலம்
வானிலை நிகழ்வுகள்
ஒளியியல் தோற்றப்பாடுகள்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
1514 இல் இந்தியா

1514 இல் இந்தியாவில் நடந்த நிகழ்வுகள்.

நிகழ்வுகள் 
 ராணி சிப்ரியின் மசூதி நிா்மாணித்தல்

பிறப்பு 
 ஆன்மீகத் தலைவர் மீஹர்ஜி ராணா பார்சி  பிறந்தார் (1591 இல் இறப்பு)

மரணங்கள்

மேலும் காண்க 
 இந்திய வரலாற்றின் காலக்கோடு

மேற்கோள்கள்

1510களில் இந்தியா
எமில் போஸ்

எமில் ஹெர்மன் போஸ் (Emil Bose, 20 அக்டோபர், 1874 -  ஜெர்மனியின் ப்ரெமென்- 25 மே 1911 அர்ஜென்டினாவின் லா பிளாட்டா) என்பவர் ஒரு ஜெர்மன் இயற்பியலாளராவார். இவர் அர்ஜென்டினாவின் லா பிளாட்டா பல்கலைக்கழகத்தில் மின் பொறியியல் துறையில் முதல் இயக்குநராக இருந்தார். ஜெர்மனியில் கோட்டிங்கன் பல்கலைக்கழகத்தில் வால்தெர் நெர்ன்ஸ்ட்டின் மாணவராக படித்தார். அர்ஜென்டினாவில் புதிதாக உருவாக்கப்பட்ட பல்கலைக் கழகத்தில் பேராசிரியராக பணியாற்றினார், 1911 இல் குடற்காய்ச்சலால் பாதிக்கபட்டு தான் இறக்கும்வரை அவர்  தொடர்ந்து இரண்டு ஆண்டுகள் போதித்தார்.
காண்க 
Bibiloni, A.G. (2005)

மேற்கோள்கள் 

1874 பிறப்புகள்
1911 இறப்புகள்
செருமானிய இயற்பியலாளர்கள்
அர்ஜென்டீன அறிவியலாளர்கள்
பொய்க் குடலடைப்பு



பொய்க் குடலடைப்பு 

சிறுகுடலின் எந்தப் பகுதியும் இந்நிலையால் பாதிக்கப்படலாம். இதனை அசைவற்ற குடல் எனக் கொள்ள வேண்டும். குடலின் ஒரு பகுதியின் தசைச்சுவர் செயலிழந்து போவதால், எவ்வித அசைவும் இருப்பதில்லை.

குடல் இணைச் சவ்வுகளின் தமனி அடைப்பால், அந்தப் பகுதியிலுள்ள சிறுகுடலுக்கு குருதி செல்வதில்லை. ஆகவே அப்பகுதி சிதைந்துவிடுகிறது. வயிற்றின் மீது நிகழும் அறுவையிலோ, காயங்களாலோ இந்நிலை ஏற்படலாம். இதற்கு அறுவை தேவைப்படாது. சிரைவழி நீர்மங்கள் செலுத்தி, அதன் கார, அமில நிலை யைச் சீராக வைத்திருப்பதால் பொதுவாக நோய் சீரடைந்துவிடும்.

மேற்கோள்கள்

நோய்கள்
உக்கடம்

உக்கடம் இந்திய நாட்டில் தமிழ்நாடு மாநிலத்தில் கோயம்புத்தூர் மாநகராட்சியின் உள்ள ஒரு முக்கியப்பகுதி ஆகும். கோயம்புத்தூரில் உள்ள பத்து பேருந்து நிலையங்களில் உக்கடம் பேருந்து நிலையம் மிக முக்கியமான பகுதி ஆகும். உள்ளூர் பேருந்து மற்றும் பொள்ளாச்சி, பாலக்காடு, பழனி, உடுமலை, வாளையார், திருச்சூர்  போன்ற முக்கியப் பகுதிகளுக்கும் பழனி வழியாக திண்டுக்கல், தேனி, மதுரை போன்ற செல்லும் புறநகர்ப் பேருந்துகளும்  இங்கிருந்து புறப்படுகின்றன.பலா சந்தை மற்றும் பழைய புத்தக சந்தைகள் இங்கு மிகவும் பிரபலமானவை ஆகும். மேலும் உக்கடத்தின் மற்றுமொரு சிறப்பு உக்கடம் பெரிய குளம் ஆகும். இது ஆயிரக்கணக்கான பறவைகளின் வாழிடமாக உள்ளது.

உக்கடம் பேருந்து நிலையம்
உக்கடம் பேருந்து நிலையமாக பிரபலமாக அறியப்படும் உக்கடம் , கோயம்புத்தூர் நகரத்தின் பேருந்து முனையங்களில் ஒன்றாகும். 1991 ஆம் ஆண்டு காந்திபுரம் மத்திய பேருந்து நிலையத்தில் நெரிசல் குறைக்க இது திறக்கப்பட்டது. பொள்ளாச்சி மற்றும் அருகிலுள்ள இடங்களுக்கும் செல்லும் நகர பேருந்துகள் மற்றும் பாலக்காடுக்கு செல்லும் புற நகர பேருந்துகளுக்கு இடமளிக்கும் வகையில் திட்டமிட்டு உருவாக்கப்பட்டுள்ளது. இங்கிருந்து கோவை நகரின் அனேக பகுதிகளுக்கும் உள்ளூர்ப் பேருந்து சேவைகள் மூலமாக இணைக்கபட்டுள்ளது.

வணிக வளாகங்கள்
உக்கடத்தில் கோவை மாநகரின் முக்கிய கடைவீதி பகுதிகள் இங்கு தான் அமைந்துள்ளது. குறிப்பாக பெரிய கடை வீதி,  ஒப்பணக்கார வீதி, ராஜ வீதி, சேரன் புத்தகக் கடை டவுன்ஹால் ஆகியவை இந்தப் பகுதியில் தான் அமைந்துள்ளது. இந்த பகுதியில் அமைந்துள்ள பெரிய வணிக நிறுவனங்கள் மிகப்பெரிய அளவில் உள்ளது.

உக்கடம் மீன் சந்தை
உக்கடம் மீன் சந்தை என்பது தமிழகத்தின் சென்னை மீனம்பாக்கம் மீன் சந்தைக்கு அடுத்த இரண்டாவது மிகப்பெரிய தமிழ்நாட்டின் மீன் சந்தை ஆகும். இங்கு தோராயமாக இருநூற்று ஐம்பதுக்கும் மேல் மொத்த வியாபார மீன் கடைகள் (Whole Sale) கடைகள் உள்ளது. தமிழ்நாடு மட்டுமின்றி அருகாமை மாநிலமான கேரளா, கர்நாடகா ஆகிய மாநிலங்களில் வளர்கப்படும் பிடிக்கப்பட்ட மீன்களும் இங்கு கொண்டு வந்து விற்பனை செய்கின்றனர்.

முன்மொழியப்பட்ட கோயம்புத்தூர் மெட்ரோ ரயில்
கோயம்புத்தூர் மெட்ரோ ரயிலின் 1ம் வழித்தடம் அவினாசி சாலையில் உள்ள கோவையின் புறநகர்ப் பகுதியான கணியூர் பகுதியையும்,2ம் வழித்தடம்  மேட்டுப்பாளையம் சாலையில் உள்ள கோவையின் புறநகர்ப் பகுதியான பிலிச்சி  பகுதியையும் மாநகரின் மத்திய பகுதியான உக்கடத்துடன் இணைக்கும் வகையில்   முன்மொழியப்பட்டுள்ளது.கோயம்புத்தூர் மெட்ரோ ரயிலின் 3ம் வழித்தடம் திருச்சி சாலையில் உள்ள கோவையின் புறநகர்ப் பகுதியான காரணம்பேட்டை பகுதியையும் 
தடாகம் சாலையில் உள்ள கோவையின் புறநகர்ப் பகுதியான தண்ணீர்பந்தல் பகுதியையும் உக்கடம் வழியாக இணைக்கும் வகையில் முன்மொழியப்பட்டுள்ளது.

உக்கடம் மேம்பாலம் 
உக்கடத்தில் நிலவி வரும்  போக்குவரத்து நெரிசலைத் தவிர்க்க உக்கடம் முதல் ஆத்துப்பாலம்  மேம்பாலம் வரை கட்டப்பட்டு வருகிறது.

மேற்கோள்கள் 

கோயம்புத்தூர்
கோபனாரி

கோபனாரி என்பது தமிழ்நாட்டின், கோயம்புத்தூர் மாவட்டத்தில் உள்ள காரமடை வட்டாரத்தில் கேரள எல்லையில் அமைந்துள்ள ஒரு மலைக் கிராமமாகும். இந்தக் கிராமத்தில் மொத்தம் 100 குடும்பங்களைச் சேர்ந்த இருளர் இன மக்கள் வாழ்கின்றனர்.

தொழில் 
இந்த மக்கள் ஆடு, மாடு மேய்ப்பது மற்றும் தோட்ட வேலைக்குப் போவாது முதன்மையான தொழில் ஆகும். அண்மைக்காலமாக இந்த கிராமப் பெண்கள் சுய உதவிக்குழுக்களை ஏற்படுத்திக்கொண்டு அதன்மூலம் காடுகளில் உள்ள புளிய மரங்களை வனத்துறையிடம் குத்தகைக்கு எடுத்துப் புளியங்காய் பறித்து விற்பனை செய்தார்கள். மேலும் சுற்றுப்பகுதியில் உள்ள காடுகளில் உள்ள உசிலா மரம் எனப் பேச்சுவழக்கில் சொல்லப்படும் ஊஞ்ச மர இலைகளைப் பறித்துவந்து, அந்த இலைகளைக் காயவைத்து, அரப்புத் தூள் தயாரித்து விற்பனை செய்கிறார்கள்.

மேற்கோள்கள் 

கோயம்புத்தூர் மாவட்டத்திலுள்ள கிராமங்கள்
சூரிய ஒளிக்கற்றைகள்

சூரிய ஒளிக்கற்றைகள் (Crepuscular rays) என்பது,  வளிமண்டல ஒளியியலில், சூரியன் இருக்கும் வானத்தின் புள்ளியில் சூரிய ஒளியின் கதிர்கள் பிரகாசமாய் ஒளிர்வதாக தோன்றும். இக்கதிர்கள், மேகங்களின் இடைவெளியில் செல்லும் (குறிப்பாக (முகிற் கூட்டத் திரள்) அல்லது மற்ற பொருள்களுக்கு நடுவில் செல்லும்,  கருத்த மேக-நிழல் பகுதிகளில் இருந்து பிரிக்கப்பட்ட சூரிய ஒளி வீசும் காற்று தூண்கள் ஆகும். ஒரு புள்ளியில் குவிவதைப் போல தோன்றினாலும் கதிர்கள் சூரிய ஒளியின் அச்சுக்கு இணையானவை. இவற்றின் வெளிப்படையான குவிதல் என்பது தொலைநோக்கின் விளைவு.

மெல்லொளி நேரங்களில் (வைகறை மற்றும் அந்தி வேளைகளில்) சூரிய ஒளிக்கற்றைகள் தோன்றுகின்றன, அப்பொழுதுதான் வெளிச்சம் மற்றும் இருட்டுக்கு இடையேயான முறன் மிக வெளிப்படையாக தோன்றும்.

எதிர் சூரியக்கதிர்கள்

எதிர் சூரியக்கதிர்கள் சில நேரங்களில் வானத்தின் குறுக்காக நீண்டு காணப்படும் மற்றும் சூரிய-எதிர் புள்ளியில் குவிவது போல் தோன்றும், இப்புள்ளி வானத்தில் சூரியனுக்கு நேரெதிர் புள்ளியில் தோன்றும்.  சூரிய ஒளிக்கற்றைகள் போன்று எதிர் சூரியக்கதிர்கள் எளிதில் தென்படுவதில்லை.

நிறம்
சூரிய ஒளிக்கற்றைகள் பொதுவாக செம்மஞ்சள் நிறமாக தோன்றும் ஏனென்றால் சூரிய உதயம் மற்றும் சூரிய மறைவின் போது கதிர்கள் நன்பகலை விட 40 மடங்கு அதிக காற்றுக்கு நடுவில் பயணிக்க வேண்டும்.

படத்தொகுப்பு

மேற்கோள்கள்

புவியியல்
சூரியன்
குப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
சூரியத் தோற்றப்பாடுகள்
ரோசு கார்டிஃப் பன்னாட்டு வானூர்தி நிலைய தொடருந்து நிலையம்

ரோசு கார்டிஃப் பன்னாட்டு வானூர்தி நிலைய தொடருந்து நிலையம், என்பது கார்டிஃப் பன்னாட்டு வானூர்தி நிலையத்திலுள்ள தொடருந்து நிலையம் ஆகும். தென்கிழக்கு வேல்சில் உள்ள ரோசு கிராமத்தையும்  கார்டிஃப் பன்னாட்டு வானூர்தி நிலையத்தையும் இணைக்க  உதவுகிறது. பயணிகள் பேருந்து இந்த நிலையத்தை வானூர்தி நிலைய முனைய கட்டிடத்துடன் இணைக்கிறது. சூன் 12, 2005-ம் ஆண்டு இந்த தொடருந்து நிலையம் மீண்டும் திறக்கப்பட்டது.

வெளி இணைப்புகள் 
 Live departures & arrivals Rhoose Cardiff International Airport (RIA)
Rail Link returns after 40 years - BBC News 10 June 2005

மேற்கோள்கள்

தொடருந்து நிலையங்கள்
கண்டசாலா, கிருஷ்ணா மாவட்டம்

கண்டசாலா (Ghantasala), இந்திய மாநிலமான ஆந்திரப் பிரதேசத்தின், கிருஷ்ணா மாவட்டத்தில் அமைந்த ஊராகும்.

பௌத்த சமய தூபிகள் மற்றும் சிற்பங்கள் நிறைந்த கண்டசாலா கிராமம் மச்சிலிப்பட்டினத்திலிருந்து மேற்கே 21 கிலோ மீட்டர் தொலைவிலும், கிருஷ்ணா ஆற்றிலிருந்து கிழக்கே 11 கிலோ மீட்டர் தொலைவிலும், விஜயவாடா நகரத்திலிருந்து 60 கிலோ மீட்டர் தொலைவிலும் அமைந்துள்ளது.

வரலாறு
பிரித்தானிய இந்தியாவின் அதிகாரியான போஸ்வெல்  என்பவர் கண்டசாலா ஊரை, பௌத்த சமய வரலாற்றுத் தொல்லியல் களமாக 1870 – 1871ல் அறிவித்தார். அலெக்சாண்டர் ரியா  எனும் பிரித்தானிய தொல்லியல் அகழ்வாராய்ச்ச்சியாளர் 1919 – 1920களில்  கண்டசாலாவில் அகழ்வாராய்ச்சி செய்த போது, கி பி 2 – 3-ஆம் நூற்றாண்டு காலத்திய 112 சுற்றளவும்,  23 அடி உயரமும் கொண்ட பௌத்த தூபியும், சிதிலமடைந்த பௌத்த விகாரைகளும், சிற்பங்களும்  கண்டெடுக்கப்பட்டது.

பொருளாதாரம்
கண்டசாலா ஊரின் முதன்மைப் பொருளாதாரம் கைத்தறி நெசவு ஆகும். இங்கு நெய்யப்படும் பருத்தி சேலைகள் இந்தியாவின் பல நகரங்களுக்கு அனுப்பப்படுகிறது.

கோயில்
கண்டசாலா கிராமத்தில் ஜலதீஷ்வரர் கோயில் அமைந்துள்ளது.

மேற்கோள்கள்

வெளி இணைப்புகள்

கிருஷ்ணா மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
ஆந்திரப் பிரதேசத்தில் உள்ள தொல்லியல் தளங்கள்
வெல்லிங்டன் பிரபு

வெல்லிங்டன் பிரபு, (Freeman Freeman-Thomas, 1st Marquess of Willingdon)  (12 செப்டம்பர் 1866  –  12 ஆகஸ்டு  1941),பிரித்தானியவின் லிபரல் கட்சியின் அரசியல்வாதியும், நிர்வாகியுமான இவர் பிரித்தானிய இந்தியாவின் 22வது வைஸ்ராயாகவும் மற்றும் கனடாவின் 13வது தலைமை ஆளுநராகவும் பதவி வகித்தவர்.

இந்திய மாகாணங்களின் ஆளுநராக

வெல்லிங்டன் பிரபு முதலில் 17 பிப்ரவரி 1913 முதல் 1917 முடிய பம்பாய் மாகாண ஆளுநராக பதவி ஏற்றார்.

பின்னர் 10 ஏப்ரல் 1919 முதல் 1924 முடிய சென்னை மாகாண ஆளுநராக பதவி வகித்தார். 
மாண்டேகு-செம்ஸ்போர்டு சீர்திருத்தங்களின் படி பிரித்தானிய இந்தியாவின் மாகாணங்களில், மக்கள் பிரதிநிதிகளின்  சட்டமன்றங்களை அமைக்க முடிவு செய்யப்பட்டது. அதன் படி சென்னை மாகாண சட்டமன்றத்திற்கு முதல் பொதுத் தேர்தல் நடைபெற்றது. மகாத்மா காந்தி நடத்திய  ஒத்துழையாமை இயக்கத்தின் காரணமாக இந்திய தேசிய காங்கிரசு கட்சியினர், இந்தியாவின் அனைத்து மாகாணச் சட்டமன்றத் தேர்தல்களில் போட்டியிடவில்லை.
எனவே சென்னை மாகாண சட்டமன்றத்திற்கு போட்டியிட்ட நீதிக்கட்சியின் வேட்பாளர்கள் எளிதாக வெற்றி பெற்றனர். சுப்பராயலு ரெட்டியார் தலைமையில் சென்னை மாகாண சட்டமன்றம் அமைக்கப்பட்டது.

ஆகஸ்டு 1921ல் மலபார் மாவட்டத்தில் நடந்த இனக் கலவரத்தை வெல்லிங்டன் பிரபு அடக்கினார். 
சென்னை பங்கிங்காம் கர்னாடிக் துணி ஆலையின் 10,000 தொழிலாளர்கள் நடத்திய ஆறு மாத பொது வேலை நிறுத்தத்தின் ஆதரவாளர்க்ளுக்கும், எதிர்ப்பாளர்களுக்கும் இடையே நடைபெற்ற கலவரத்தை வெல்லிங்டன் பிரபு அடக்கி கட்டுக்குள் கொண்டுவந்தார்.

இந்தியத் தலைமை ஆளுநராக

கனடாவின் தலைமை ஆளுநராக இருந்த வெல்லிங்டன் பிரபு, 18 மார்ச் 1931ல் இந்தியத் தலைமை ஆளுநராக பதவி ஏற்றார். இவர் தலைமை ஆளுநராக பதவி ஏற்ற போது, இந்தியாவில் கடுமையாக பஞ்சம் தலைவிரித்து ஆடிக்கொண்டிருந்தது.  அதே நேரத்தில் இந்தியாவின் பம்பாய் துறைமுகத்திலிருந்து ஆயிரக்கணக்கான டன் தங்கம் இங்கிலாந்திற்கு அனுப்பப்பட்டது.

4 சனவரி 1932ல் பிரித்தானிய இந்திய அரசிற்கு எதிராக மகாத்மா காந்தி ஒத்துழையாமை இயக்கம் அறிவித்தார்.

எனவே வெல்லிங்டன் பிரபு ஒத்துழையாமை இயக்கதிற்கு எதிராக தந்திரமான நடவடிக்கைகளை எடுத்தார். 
வெல்லிங்டன் பிரபு மகாத்மா காந்தி போன்ற 80,000 இந்திய விடுதலைப் போராட்ட வீரர்களை சிறையில் அடைத்தார். மேலும் இந்திய தேசிய காங்கிரசு கட்சியையும், அதன் இளைஞர் அமைப்புகளையும் தடை செய்தார். மகாத்மா காந்தி 1933 வரை சிறையில் அடைக்கப்பட்டார்.

நிறுவிய கட்டமைப்புகள் 
சிந்து ஆற்றின் குறுக்கே 20 மில்லியன் பவுண்டு மதிப்பில் சுக்கர் அணையை கட்டினார்ர். மேலும் தற்போதைய தில்லி ஜப்தர்ஜங் வானூர்தி நிலையம், பம்பாய் வெல்லிங்டன் விளையாட்டரங்கம் ஆகியவை நிறுவினார்.

இந்தியாவில் சாரண இயக்கத்தை நிறுவி அதன் தலைமைச் சாரணராகச் செயல்பட்டு, இந்தியாவில் சாரண இயக்கத்தை வளர பாடுபட்டவர்.

மேற்கோள்கள்

வெளி இணைப்புகள்
 Website of the Governor General of Canada entry for Freeman Freeman-Thomas
 The Canadian Encyclopedia entry for Freeman Freeman-Thomas 

பிரித்தானிய இந்தியா
இந்திய வைசிராய்கள்
1866 பிறப்புகள்
1941 இறப்புகள்
பிரித்தானிய அரசியல்வாதிகள்
ஹார்டிங் பிரபு

ஹார்டிங் பிரபு (Charles Hardinge, 1st Baron Hardinge of Penshurst)  (1858  –  1944), பிரித்தானிய அரசியல்வாதியும், இராஜதந்திரியுமான இவர் 1910 முதல் 1916 முடிய பிரித்தானிய இந்தியாவின் வைஸ்ராயாக 1910 முதல் 1916 முடிய பணியாற்றியவர்.

கல்வி
ஹார்டிங் பிரபு, முன்னாள் இந்தியத் தலைமை ஆளுநர் ஹென்றி ஹார்டிங் பிரபுவின் பேரன் ஆவார்.  இவர் பள்ளிப் படிப்பை ஆரோ பள்ளியிலும்,  கல்லூரிப் படிப்பை லண்டன் திருத்துவக் கல்லூரியிலும் முடித்தவர்.

இந்தியத் தலைமை ஆளுநராக

ஹார்டிங் பிரபு 1910ல் இந்தியத் தலைமை ஆளுநராக கல்தத்தாவின் வில்லியம் கோட்டையில் பதவி ஏற்றார். 
 
பிரித்தானியப் பேரரசர் ஐந்தாம் ஜோர்ஜ் தில்லி தர்பாரில்  வருகை தந்த போது, தலைமை ஆளுநரான ஹார்டிங் பிரபு வரவேற்றார். இவரது ஆட்சிக் காலத்தில் பிரித்தானிய இந்தியாவின் தலைநகரம் 1912ல் கல்கத்தாவிலிருந்து தில்லிக்கு  மாற்றப்பட்டது.
 
தில்லி-லாகூர் சதி திட்டத்தின்படி, இந்திய விடுதலை இயக்கத்தின் தீவிரவாதப் பிரிவினர், ஹார்டிங் பிரபுவை கொலை செய்யும் முயற்சியிலிருந்து  தப்பினார்.

1914ஆம் ஆண்டில் ஹார்டிங் பிரபு,  முதல் உலகப் போரின் போது, பிரித்தானிய இராணுவத்திற்கு உதவ இந்திய வீரர்களின் ஒத்துழைப்பை பெற்று, இந்தியாவிற்கு வெளியே மெசபடோமியாவில் போரிட  உதவினார்.

மேற்கோள்கள்

ஆதாரங்கள்

கட்டுரைகள்

மேலும் படிக்க

வெளி இணைப்புகள்
 Hardinge of Penshurst, Baron (UK, 1910), genealogy

1858 பிறப்புகள்
1944 இறப்புகள்
பிரித்தானிய இந்தியா
இந்திய வைசிராய்கள்
பிரித்தானிய அரசியல்வாதிகள்
1515 இல் இந்தியா

1515 இல் இந்தியாவில் நடந்த நிகழ்வுகள்

நிகழ்வுகள் 
 லே மாவட்டத்தில் பியாங் மடாலயம் நிறுவப்பட்டது
 இந்தியாவில் போ்ச்சிகீசிய இந்திய ஆளுநராக இருந்த அபோன்சோ டி அல்புகெர்க்கே இறந்தாா் (தொடக்கம் 1509)
 லோபோ சோர்ஸ் டி அல்பெர்காரியா போர்த்துகீசிய இந்திய ஆளுநராக நியமிக்கப்பட்டாா். ( 1518 வரை

பிறப்பு

மரணங்கள்

மேலும் காண்க 
 இந்திய வரலாற்றில் காலக்கோடு

பாா்வை

மேற்கோள்கள்

1510களில் இந்தியா
1517 இல் இந்தியா

1517 இல்  இந்தியாவில் நடந்த நிகழ்வுகள்

நிகழ்வுகள் 
 இப்ராஹிம் லோடி அவரது தந்தையின் (சிக்கந்தர் லோடி) மரணத்தைத் தொடர்ந்து டில்லி சுல்தானியத்தின் ஆட்சியில் அமா்ந்தாா்.

பிறப்பு

மரணங்கள் 
 நவம்பர் 2 – சிக்கந்தர் லோடி, டில்லி சுல்தானியத்தின் ஆட்சியளாராக 1489 முதல் இருக்கிறாா்.

மேலும் காண்க 
 இந்திய வரலாற்றின் காலக்கோடு

மேற்கோள்கள்

1510களில் இந்தியா
1520 இல் இந்தியா

1520 இல் இந்தியாவில் நடந்த நிகழ்வுகள்

நிகழ்வுகள் 
19 மே – ராய்ச்சூர் போா்

பிறப்புகள் 
 பிரான்சிஸ்கோ பரோட்டோ என்பவர் ஃபரோவில் பிறந்தார். இவர் பின்னர் போர்த்துகீசிய இந்தியாவில் ஆளுநர் ஆனார். (இறப்பு 1558)
அப்பைய தீட்சிதர், வேதாந்த பண்டிதர் திருவண்ணாமலை மாவட்டத்தில் ஆதித்தம்பலத்தில் பிறந்தார் (1593 இறந்தார்)

இறப்புகள்

மேற்கோள்கள் 

1520களில் இந்தியா
1520
1521 இல் இந்தியா

1521 இல் இந்தியாவில் நடந்த நிகழ்வுகள்

நிகழ்வுகள் 
 டுவெர்டே டி மெனிஜஸ் என்பவா் போர்த்துகீசிய இந்தியாவின் ஆளுநா் ஆனாா். (1524 வரை)
 கொர்லை கோட்டையை, போர்த்துகீசியர்களால் அகமது நகா் சுல்தானின் அனுமதியுடன் கட்டப்பட்டுள்ளது

பிறப்பு

மரணங்கள்

மேலும் காண்க 
 இந்திய வரலாற்றின் காலக்கோடு

மேற்கோள்கள்

ஆண்டு வாரியாக இந்தியா
1521
1527 இல் இந்தியா

1527 இல் இந்தியாவில் நடந்த நிகழ்வுகள்

நிகழ்வுகள் 
 மார்ச் 17 – கானுவா போர் நடந்தது.

பிறப்பு

மரணங்கள் 
 கானுவா போருக்கு பிறகு, மேவாரின் ஆட்சியாளரான ராணா சங்கா இறந்தார். (பிறப்பு 1484)
 கானுவா போரின்போது, தளபதியான ஹசன் கான் மெவாடி கொல்லப்பட்டார் (பிறந்த ஆண்டு தெரியாது)

மேலும் காண்க 
 இந்திய வரலாற்றின் காலக்கோடு

மேற்கோள்கள்

1520களில் இந்தியா
1527
1528 இல் இந்தியா

1528 இல் இந்தியாவில் நடந்த நிகழ்வுகள்

நிகழ்வுகள் 
 நீயுனா டா குன்கா போர்த்துகீசிய  இந்தியா பகுதிகளுக்கு ஆளுநா் ஆனாா். (வரை 1538)

பிறப்பு 
 முகலாய நீதிமன்றத்தின் பீர்பால், வஜீர்-இ-ஆசாம் ஆக இருந்தாா். (இறப்பு 1586)

மரணங்கள் 
 பக்தி இயக்கவாதியான குரு ரவிதாஸ், இறந்தாா். (பிறந்த தேதி நிச்சயமற்றது)

மேலும் காண்க 
 இந்திய வரலாற்றின் காலக்கோடு

பாா்வை

மேற்கோள்கள்

1528
1520களில் இந்தியா
1526 இல் இந்தியா



நிகழ்வுகள் 
 21 ஏப்ரல் – பானிபட்  போர் நடந்தது. பாபர் வட இந்தியா மீது போர் தொடுத்து டில்லியை கைப்பற்றினார். இப்போரின் முடிவில் பாபர் முகலாயப் பேரரசர் ஆனார். இந்த முகலாயப் பேரரசன் ஆட்சியானது 1857 வரை நீடித்தது.
 தேதி தெரியவில்லை – சம்பல் முற்றுகை.
 தேதி தெளிவாக இல்லை – கோழிக்கோடு வீழ்ச்சி
 போர்த்துகீசிய இந்தியாவில்  ஹென்ரிக் டி மெனீஸின் ஆட்சி முடிவடைகிறது.
 லோபோ வாஸ் டி சாம்பாயோ போர்த்துகேய இந்தியாவில்  ஆட்சியை தொடங்கினார். (1529 இல் முடிவடைகிறது)
 குஜராத் பகுதியில் முதல் சுல்தானாக பஹதூர் ஷா ஆட்சிக்கு வந்தார். (1535 இல் ஆட்சி முடிவு)

பிறப்பு

மரணங்கள் 
 21 ஏப்ரல் – டில்லியின் சுல்தான் இஇப்ராகிம் லோடி இறந்தார். (பிறந்த தேதி தெரியவில்லை)

மேலும் காண்க 
 இந்திய வரலாற்றில் காலக்கோடு

மேற்கோள்கள்

1520களில் இந்தியா
1526
1529 இல் இந்தியா



நிகழ்வுகள் 
 மே 6 – கோக்ரா போர் நடந்தது.
 கிருஷ்ணதேவராயர் அச்சுத தேவ ராயன்விஜயநகர சாம்ராஜ்யத்தின் பேரரசராக பதவி ஏற்றார்
 விஜயநகர சாம்ராஜ்யத்தின் பேரரசராக அச்சுத தேவ ராயன் பதவியேற்றாா்.
 லோபோ வாஸ் டி சாம்பாயோவின் போர்ச்சுகீசிய இந்தியாவில்  ஆட்சி முடிந்தது. (1526 இல் துவக்கம்)

பிறப்பு 
 விஜயநகர பேரரசின் அரசர் அச்சுத தேவ ராயன் பிறந்தார். (1542 இல் இறப்புவிஜயநகரப் பேரரசு)

மரணங்கள் 
 விஜயநகர பேரரசின் பேரரசா் கிருஷ்ணதேவராயர் இறந்தார். (1471 இல் பிறப்பு)

மேலும் காண்க 
 இந்திய வரலாற்றின் காலக்கோடு

மேற்கோள்கள்

1529
1520களில் இந்தியா
1530 இல் இந்தியா

1530 இல் இந்தியாவில் நடந்த நிகழ்வுகள்.

நிகழ்வுகள் 
 பாபர் தனது சுயசாிதையான பாபா் நாமாவை எழுதி முடித்தாா். இதில் சமூகம், அரசியல், பொருளியல், வரலாறு, புவியியல், இயற்கை, தாவரங்கள் மற்றும் விலங்கினங்கள் ஆகியன பற்றி எடுத்துரைத்தாா்.
 முகலாய பேரரசர் பாபருடைய இறப்பிற்கு பிறகு, ஹுமாயூன் ஆட்சிக்கு வந்தாா்.

பிறப்பு

மரணங்கள் 
 டிசம்பர் 26 – முகலாய பேரரசா் பாபர் இறந்தாா். (1483 இல் பிறப்பு)

மேலும் காண்க 
 இந்திய வரலாற்றின் காலக்கோடு

மேற்கோள்கள்

1530
1530களில் இந்தியா
1534 இல் இந்தியா

1534 இல் இந்தியாவில் நடந்த நிகழ்வுகள்.

நிகழ்வுகள் 
 பிஜப்பூர் சுல்தானியத்தின் மன்னராக இருந்த இஸ்மாயில் அதில் ஷா ஆட்சியானது (1510 முதல்) அவரது மரணத்துடன் முடிவடைகிறது.
 மல்லு அடில் ஷா என்பவா் பிஜப்பூர் சுல்தானியத்தின் அரசராக குறைந்த காலங்களே இருந்தாா்.
 முதலாம் இப்ராஹிம் அடில் ஷா பிஜப்பூர் சுல்தானாக பதவியேற்றாா். (1558 வரை)

பிறப்பு 
 செப்டம்பர் 24, குரு ராம் தாஸ்நான்காவது பத்து குருக்களின் sikhism பிறந்த (இறந்து 1581)

மரணங்கள் 
 27 ஆகஸ்ட் – பிஜப்பூர் சுல்தானியத்தின் மன்னன் இஸ்மாயில் அடில் ஷா இறந்தாா். (1498 இல் பிறப்பு)
 பிஜப்பூர் சுல்தானியத்தின் மன்னன் மல்லு அடில் ஷா இறந்தாா்.

மேலும் காண்க 
 இந்திய வரலாற்றின் காலக்கோடு

மேற்கோள்கள்

1534
1530களில் இந்தியா
1535 இல் இந்தியா

1535 இல் இந்தியாவில் நடந்த நிகழ்வுகள்.

நிகழ்வுகள் 
 சித்தோர்கார் கோட்டை முற்றுகை
 குஜராத் சுல்தானகத்தின் முதல் சுல்தான் பஹதுர் ஷாவின் முடிவடைந்தது (1526 இல் தொடங்கியது)

பிறப்பு 
 19 ஜனவரி மாதா பானி என்றழைக்ககூடிய பீபீ பானி மூன்றாவது சீக்கிய குரு , குரு அமர் தாஸ் என்பவாின் மகள், மனைவி நான்காவது சீக்கிய குரு குரு ராம் தாஸ்  என்பவாின் மனைவி மற்றும் தாய் ஐந்தாவது சீக்கிய குரு குரு அா்ஜின் தேவ் என்பவாின் மனைவி  என்பவா் பிறந்தார் (1598 இல் பிறப்பு)

மரணங்கள்

மேலும் காண்க 
 இந்திய வரலாற்றின் காலக்கோடு

மேற்கோள்கள்

1535
1530களில் இந்தியா
1539 இல் இந்தியா

1539 இல் இந்தியாவில் நடந்த நிகழ்வுகள்.

நிகழ்வுகள் 
 குரு ஆகாத் தேவ் இரண்டாம் சீக்கிய மத குருவாக ஆனாா்..
 அஹோமின் அரசராக இருந்த சுஹும்முங்கின் ஆட்சி அவரது மரணத்தோடு முடிவடைகிறது (1497 ஆம் ஆண்டு தொடங்கியது).
 அஹோமின் அரசராக அவரது தந்தை சுக்லெம்முங் வெற்றி பெற்றார். (1552 வரை ஆட்சி)

பிறப்பு

மரணங்கள் 
 அஹோமின் அரசா் சுஹும்முங்

மேலும் காண்க 
 இந்திய வரலாற்றின் காலக்கோடு

மேற்கோள்கள்

1539
1530களில் இந்தியா
கோதரி ஆறு

கோத்ரி ஆறு ராஜ்சமந்து மாவட்டத்திலுள்ள தேவர்கா அருகே ஆராவல்லி மலைகளிலிருந்து பாய்கிறது. இது ராய்பூர், மன்டல், பில்வாரா மற்றும் கோட்ரி போன்ற வட்டங்களில் (மாவட்டங்கள்) பாய்ந்து இறுதியில் கொத்ரி வட்டத்திலுள்ள நந்திரையில் பாயும் பானாஸ் ஆற்றில் கலக்கிறது. கோத்ரி ஆற்றின் மீது கட்டப்பட்டுள்ள மெஜா அணை பில்வாரா மாவட்டத்திற்கு குடிநீர் வழங்குகிறது..

மேற்கோள்கள் 

இராஜஸ்தான் ஆறுகள்
கோரையாறு (கேரளம்)

கோரையாறு என்பது கேரளத்தின் கல்பாத்திப்புழா ஆற்றின் துணை ஆறுகளில் ஒன்றாகும். இது தென்னிந்தியாவின் கேரளத்தில் உள்ள இரண்டாவது நீளமான ஆறான பாரதப்புழா ஆற்றின் முக்கிய துணை ஆறு ஆகும்.

மேலும் காண்க 
 பாரதப்புழா - முதன்மை ஆறு
 கல்பாத்திப்புழா - பாரதப்புழா ஆற்றின் முதன்மையான ஒரு கிளை ஆறு.

மற்ற துணை ஆறுகள் 
 கோரயாா்
 வராடாா்
 வாழையாா்
 மலம்புழா

மேற்கோள்கள்

கேரள ஆறுகள்
கோலப் நதி

கோலாப் நதி (Kolab River) என்பது இந்தியாவின் ஒடிசா மாநிலத்தில் பாயும் மிகப்பெரிய நதிகளில் ஒன்றாகும். இது கோராபுட் மாவட்டத்தில் கிழக்குத் தாெடா்ச்சி மழைத் தாெடா்களில் உள்ள சிங்காரன் மலையில் உற்பத்தியாகிறது. இந்த நீர்த்தேக்கம் கொலாப் நதி என பரவலாக அறியப்படுகிறது. இது நீர்ப்பாசன திட்டத்திற்கும் மின்சக்தித் திட்டத்திற்கும் பயன்படும் ஒரு பெரிய நீர்த்தேக்கம் ஆகும்.

மேற்கோள்கள்

ஒடிசாவின் ஆறுகள்
1206 இல் இந்தியா



நிகழ்வுகள் 
ஜூன் 12 — குத்புத்தீன் ஐபக் தில்லியில் அரியணை ஏறினாா். இவா் தில்லி சுல்தானகத்தின் முதல் மன்னன் ஆவாா். மேலும் தில்லியில் மாம்லுக் வம்சத்தை உருவாக்கியவா்.

பிறப்பு

மரணங்கள் 
15 மார்ச் — முஹம்மது கோரி கொல்லப்பட்டார். இவா் கோரி பேரரசின் மன்னனாக கி.பி. 1173 முதல் 1206 வரை இருந்தாா்.

மேற்கோள்கள்

13 ஆம் நூற்றாண்டில் இந்தியா
1540 இல் இந்தியா

1540 இல் இந்தியாவில் நடந்த நிகழ்வுகள்.

நிகழ்வுகள் 
 மே 17 –  சூா் பேரரசு நிறுவப்பட்டது
 கோச் இராச்சியத்தின் ஆட்சியாளராக பேஸ்வா சிங்ஹாவை (1515 முதல்) தொடா்ந்து,  நாரா நாராயணனின் (1587 வரை) ஆட்சி தொடங்குகிறது.

பிறப்பு 
 மே 9 –மேவாாின் இந்து ராஜ்புத்திர ஆட்சியாளா் மகாரானா பிரதாப் பிறந்தாா். (இறந்தார் 1597)

மரணங்கள்

மேலும் காண்க 
 இந்திய வரலாற்றின் காலக்கோடு

மேற்கோள்கள்

1540களில் இந்தியா
பொம்பெயி இலக்குமி

பொம்பெயி இலக்குமி சிற்பம் (Pompeii Lakshmi)இந்தியாவில்  யானைத் தந்தத்தால் செதுக்கப்பட்ட 24.5 செண்டி மீட்டர் உயரம் கொண்ட இலக்குமியின் நிர்வாணச் சிற்பம் ஆகும். தற்போது இச்சிற்பம் இத்தாலி நாட்டின் பொம்பெயி நகரத்தின் இடிபாடுகளிலிருந்து 1930ல் கண்டெடுக்கப்பட்டது.   யானையின் தந்தத்திலான இலக்குயின் சிற்பம் தற்போது இத்தாலி நாட்டின் நேப்பிள்ஸ் தேசிய தொல்லியல் அருங்காட்சியகத்தின் ஒரு பிரிவான இரகசிய அருங்காட்சியகத்தில் பொது மக்களின் காட்சிக்கு வைக்கப்பட்டுள்ளது.

சிலையின் அமைப்பு
யானையின் தந்தத்திலான இலக்குமி சிலையின் கழுத்து மற்றும் இடைகள் அழகிய நகைகளால் அலங்கரிக்கப்பட்டுள்ளது. மேலும் சிலையின்  இருபுறத்திலும் இரண்டு யட்சினிகள் அழகு சாதனப் பொருட்களுடன் காட்சியளிக்கின்றனர். 

கிபி 79ல் வெசூவியஸ் எரிமலைச் சீற்றத்தால் பொம்பெயியில் இருந்த இலக்குமி சிற்பம் சேதமுற்றது.இச்சிற்பம் கிபி 50-க்குள் இந்தியாவில் உருவாக்கப்பட்டிருக்கலாம் என நேப்பிள்ஸ் தொல்லியல் அருங்காட்சியக அறிஞர்கள் கருதுகின்றனர்.

தோற்றம்
இலக்குமியின் தந்தச் சிலை வட இந்தியாவின் மதுரா நகரத்தில் அல்லது மகாராஷ்டிரா மாநிலத்தின் ஜால்னா மாவட்டத்தில் உள்ள போகர்தன்  எனுமிடத்தில் முதலில் செதுக்கப்பட்டிருக்கலாம் என தொல்லியலாளர்கள் கருதுகின்றனர். 
இச்சிலையின் தலை உச்சியில் வட்ட வடிவில் சும்மாடு போன்ற அமைப்பு காணப்படுகிறது. இதற்கு பல காரணங்கள் கூறப்படுகிறது. 

மேற்கு சத்திரபதி நாட்டு மன்னர் நாகபானன் ,  சாதவாகன இராச்சியத்தை, கிமு 25-75 முடிய, ஏறத்தாழ  50 ஆண்டுகளாக போர் முற்றுகையிட்டான். போர் முற்றுகையின் போது சாதவாகனர்களின் இராச்சியத்திலிருந்த இலக்குமி சிலையை, மேற்கு சத்திரபதிகளின் படைவீரர்கள் கடத்திச் சென்று, உரோமானியர்களுக்கு, கடல் வணிகம் மூலம் விற்பனை செய்திருக்கலாம் எனக் கருதப்படுகிறது.

மேற்கோள்கள்

வெளி இணைப்புகள்
 300 BCE Indian Ivory Statue found in Pompeii, Italy 
  Goddess Lakshmi Statue In Pompeii

இந்தியச் சிற்பங்கள்
இந்தியாவில் சிற்பக்கலை
இந்து சமய சிற்பக்கலை
தொல்பொருட்கள்
இயக்கர்
ஆச்சாரியர்

இந்து சமயம் மற்றும் சமூகத்தில் ஆச்சாரியர் (acharya) (IAST: ), சமயச் சாத்திரங்கள், தத்துவங்கள், சடங்குகள் மற்றும் மரபுகள் தொடர்பான கருத்துகளுக்கு விளக்கம் அளிப்பவரும் மற்றும் ஆன்மீக வழிகாட்டியும் ஆவார். மேலும் இந்து சமயத்தின் ஒரு புதிய பிரிவின் நிறுவனரையும், தலைவரையும் ஆச்சாரியர்  என்று அழைப்பர். வேத, வேதாந்த சாத்திரங்களை நன்கு கற்றவர்களை ஆச்சாரியர் எனும் அடைமொழியுடன் மரியாதையாகப் போற்றப்படுகிறர்கள். இந்து, சமணம் மற்றும் பௌத்த சமயச் சாத்திரங்களில், ஆச்சாரியர் எனும் அடைமொழி வேறுபட்ட பொருள்களில் குறிக்கப்படுகிறது. நேபாளம், இந்தியாவின் சில மாநிலங்களில் அந்தண சமூகத்வர்களில் சிலர் ஆச்சாரியா என குடும்பப் பெயர் இட்டுக் கொள்கின்றனர்.

ஆச்சாரியர் என்ற அடைமொழி ஏதேனும் ஒரு துறையில் மிகப்புகழ் பெற்று விளங்கிய அறிஞர்களுக்கு இடப்பட்டது. எடுத்துக்காட்டு: கணிதம் மற்றும் வானியல் துறையில் புகழ் பெற்ற அறிஞரான பாஸ்கராச்சாரி, அத்வைத நெறியை நிலைநாட்டிய ஆதிசங்கராச்சாரியர்.

பெயர்க்காரணம்
சமஸ்கிருத மொழியில் ஆச்சார்யா  எனும் சொல் சார்யா (நன்நடத்தை) எனும் வேர்ச் சொல்லிருந்து பிறந்தது. இலக்கிய வழக்கில் ஒருவர் தனது நடத்தையால் மற்றவர்களுக்கு கற்பிப்பவர் எனப்பொருளாகும்.

இந்து சமயத்தில்
இந்து சமயத்தில் ஆச்சார்யா அல்லது ஆச்சாரியர்  (आचार्य) எனும் மதிப்புறு பெயர், வேதத்தின் வேதத்தின் ஆறு அங்கங்களான    உச்சரிப்பு,  இலக்கணம், செய்யுள் இலக்கணம், சொல் இலக்கணம் மற்றும் வானசாஸ்திரம் ஆகியவற்றில் புலமை மிக்க அறிஞர்களை குரு என்பர்.

இந்து தர்மம் ஐந்து முக்கிய ஆச்சாரியர்களைக் கொண்டுள்ளது. அவர்கள்: 
ஆதிசங்கராச்சாரியர், அத்வைத நெறியை நிலைநாட்டியவர்.
இராமானுஜசாரியார், விசிட்டாத்துவைத நெறியை நிலைநாட்டிய வைணவ ஆச்சாரியர்.
மத்துவாச்சாரியார் துவைத நெறியை நிலைநாட்டியவர்.
நிம்பார்க்கச்சாரியர், வட இந்தியாவில் பேதா அபேத (துவைதாத்வைதம்) நெறியை நிலைநாட்டியவர். 
வல்லபாச்சார்யா, சுத்த அத்வைத கோட்பாட்டை நிறுவியர்.

நவீன கால இந்து ஆச்சாரியர்கள்
 சுவாமிநாராயண்
 இராமகிருஷ்ணர் 
 சுவாமி விவேகாநந்தர்
 பக்திவேதாந்த சுவாமி பிரபுபாதா

சமண சமயம்
 
சமண சமயத்தில் மிக உயர்ந்த குருவை ஆச்சாரியர் என அழைப்பர். பஞ்ச பரமேஷ்டிகளில் ஒருவராக ஆச்சாரியரும் வணங்கப்படுகிறார். 
ஆச்சாரியர் துறவற நெறிகளில் இறுதி முடிவு எடுக்கும் அதிகாரம் படைத்தவர்.  மேலும் சமணத்தில் புதிதாக துறவறம் மேற்கொள்ள விரும்பும் வாலிப ஆண்களையும், பெண்களையும் தகுதிகளை கண்டறிந்து ஆச்சாரியார் துறவறத்தில் அனுமதிக்கும் அதிகாரம் கொண்டவர்.

அறிவியல் மற்றும் கணிதவியல் அறிஞர்கள்
 பாஸ்கராச்சாரியர் 
 மகாவீராச்சாரியர்
 இரண்டாம் பாஸ்கராச்சாரியர்

ஆச்சாரியா (பட்டம்)
சமஸ்கிருத மொழி கல்வி நிலையங்கள், சமஸ்கிருத மொழியில் பட்டமேற்படிப்பு (முதுகலை படிப்பு) முடித்தவர்களுக்கு ஆச்சாரியா எனும் பட்டம் வழங்கப்படுகிறது.

இதனையும் காண்க
 குரு

மேற்கோள்கள்

வெளி இணைப்புகள்

Scriptural References to 'acarya'
Jain Monks, Statesmen and Aryikas  Dr. K. C. Jain

இந்தியாவில் பட்டங்கள்
1542 இல் இந்தியா

1542 இல் இந்தியாவில் நடந்த நிகழ்வுகள்.

நிகழ்வுகள் 
 தந்தை அச்சுத தேவ ராயா் மரணத்தை  தொடா்ந்து, அவருடைய மகன் முதலாம் வேங்கடா விஜயநகர பேரரசின் அரசரனாா்.
 சதாசிவ ராயா் அவரது மருமகன் முதலாம்  வெங்கட (1569 வரை) கொல்லப்பட்டதன் பின்னர் விஜயநகர பேரரசின் பேரரசரானாா்.

பிறப்பு 
 6 அக்டோபர் - மரியாம் உஸ்-ஜாமணி, என்ற முகலாய பேரரசி பிறந்தார் (1623 இல் இறப்பு)
 14 அக்டோபர் - முகலாய பேரரசர் அக்பர் மரியம் உசு-சமானி(ஜலால்-உத்-டின் முகமது அக்பர்) பிறந்தாா்.  (1605 இல் இறப்பு)

மரணங்கள் 
 விஜயநகர பேரரசா்அச்சுத தேவ ராயன் அச்சுத தேவ ராயா்  இறந்தாா். (1529 பிறப்பு)

மேலும் காண்க 
 இந்திய வரலாற்றின் காலக்கோடு

மேற்கோள்கள்

1540களில் இந்தியா
ஆண்டு வாரியாக இந்தியா
1545 இல் இந்தியா

1545 இல் இந்தியாவில் நடந்த நிகழ்வுகள்.

நிகழ்வுகள் 
 26 மே –சூா் பேரரசில் ஷேர் ஷா சூரிக்கு பின்பு,  இஸ்லாம் ஷா சூரி வெற்றி பெற்று ஆட்சியாளர் ஆனாா்.

பிறப்பு

மரணங்கள் 
 மே 22 – ஷேர் ஷா சூரி  இறப்பு (பிறந்த ஆண்டு 1486)

மேலும் காண்க 
 இந்திய வரலாற்றின் காலக்கோடு

மேற்கோள்கள்

1540களில் இந்தியா
1549 இல் இந்தியா

1549 இல் இந்தியாவில் நடந்த நிகழ்வுகள்.

நிகழ்வுகள் 
 ஷேர் ஷா சூரியின் கல்லறை சின்ஷ்த்தில் உள்ள சாசாராம் கட்டப்பட்டுள்ளது

பிறப்பு 
 தாமஸ் ஸ்டீபன்ஸ் என்பவா் மொழியியலாளர் மற்றும் போர்சுகீஸ் இந்தியாவில் கிருத்துவ இயக்கத்தை சாா்ந்தவா். இவா்  இங்கிலாந்துல் உள்ள வில்ட்ஸ்ஹாி  (1619 இல் இறப்பு)

மரணங்கள்

மேலும் காண்க 
 இந்திய வரலாற்றின் காலக்கோடு

குறிப்புகள் 
 இந்திய வரலாற்றின் காலக்கோடு

மேற்கோள்கள்

1540களில் இந்தியா
ஸ்பைடர் (திரைப்படம்)

ஸ்பைடர் (Spyder) இயக்குநர் ஏர். ஆர். முருகதாஸ் இயக்கத்தில், ஹாரிஸ் ஜெயராஜின் இசையில் செப்டம்பர் 2017இல் வெளியான  தெலுங்கு தமிழ் என இரு மொழித் திரைப்படம். இதில் மகேஷ் பாபு, பரத், எஸ் ஜே சூர்யா, நதியா, ஆர் ஜெ பாலாஜி மற்றும் பலர் நடித்துளளனர். மேலும் சந்தோஷ் சிவன் ஒளிப்பதிவாளராகவும், சிறீகர் பிரசாத் படத் தொகுப்பாளராகவும் பணியாற்றியுள்ளனர். இப்படம் செப்டம்பர் 27, 2017 இல்  வெளியானது.

நடிகர்கள் 

 மகேஷ் பாபு
 பரத்
 இராகுல் பிரீத் சிங்
 எஸ். ஜே. சூர்யா
 நதியா
 ஆர். ஜே. பாலாஜி
 பிரியதர்ஷினி

தயாரிப்பு 
எஸ். ஜே. சூர்யா மகேஷ் பாபுவிற்கு எதிராளியாக தேர்வுசெய்யப்பட்டார். ஏற்கனவே எஸ். ஜே. சூர்யா இயக்கிய நியூ திரைப்படத்தின் தெலுங்கு பதிப்பான நானியில் நாயகனாக மகேஷ்பாபு பணியாற்றியுள்ளார். ஏ. ஆர். முருகதாஸ், எஸ். ஜே. சூர்யாவின் வாலி, குஷி திரைப்படங்களில் உதவி இயக்குநராக பணியாற்றியுள்ளார். திரைப்படத்தின் நாயகியாக பிரனிதி சோப்ரா முதலில் தேர்வு செய்யப்பட்டார். ஆனால் படப்பிடிப்பிற்குத் தேவையான நாட்கள் அவரால் ஒதுக்கமுடியாததால் இராகுல் பிரீத் சிங்கை தேர்ந்தெடுத்தனர். திரைப்படத்தின் வில்லனாக பரத் தேர்வுசெய்யப்பட்டுள்ளார். ஏ.ஆர். முருகதாசின் முந்தைய திரைப்படமான கத்தியின் போது அவரின் விருப்ப இசையமைப்பாளர் ஹாரிஸ் ஜெயராஜ் பிற திரைப்படங்களின் பணியாற்றி வந்ததால் இப்போது மீண்டும் இவர்கள் கூட்டணி இணைந்துள்ளது.

படப்பிடிப்பு
படப்பிடிப்பிற்கான முன்னேற்பாடுகள் 2016ம் ஆண்டு சூலை மாதம் துவங்கியது. இறுதியில் படப்பிடிப்பை இரண்டு கட்டமாக நடத்தலாம் என திட்டமிடப்பட்டு முதற்கட்டமாக குசராத் மாநிலத்தில் பல்வேறு காட்சிகள் நவம்பர் மாதம் படமாக்கப்பட்டது. 2017ம் ஆண்டு படத்தில் 80 விழுக்காடு படப்பிடிப்புகள் நிறைவடந்தது. படத்தில் பெரும்பாலான சண்டைக்காட்சிகளில் தானே நடித்தார் மகேஷ் பாபு. இறுதிகட்ட படப்பிடிப்பு சென்னையில் 2017ம் ஆண்டு மே மாதம் 16ம் நாள் துவங்கியது. பெரும்பாலான காட்சிகள் படமாக்கப்பட்டது. இன்னும் இரு பாடல் காட்சிகள் மட்டும் எஞ்சியுள்ளன என 2017ம் ஆண்டு சூன் மாதம் படப்பிடிப்புக் குழு தெரிவித்தனர்.

இசை 

ஹாரிஸ் ஜயராஜ் இப்படத்திற்கு இசையமைத்துள்ளார். இவர் தெலுங்கில் 7 ஆண்டு இடைவெளிக்குப் பின் இசையமைத்த இத்திரைப்படத்தில் இயக்குநர் ஏ. ஆர். முருகதாசுடன் 4வது முறையாகவும் மகேஷ் பாபுவுடன் 11 ஆண்டுகளுக்குப் பிறகு இணையும் இரண்டாவது திரைப்படம். இப்படத்தில் மொத்தம் 5 பாடல்கள். ஜீ இசை நிறுவனத்தின் மூலம் 2017ம் ஆண்டு ஆக. 2ம் நாள் படத்தின் பூம் பூம் எனும் பாடல் வெளியிடப்பட்டது. 2017ம் ஆண்டு செப். 9ம் நாள் சென்னை கலைவாணர் அரங்கில் பாடல்கள் வெளியிடப்பட்டது.

வெளியீடு 
திரைப்படம் 2017ம் ஆண்டு செப்டம்பர் மாதம் 27ம் நாள் வெளியிடப்போவதாக தயாரிப்பு நிறுவனம் தெரிவித்தது பாகுபலிக்கு அடுத்தாற்போல் தமிழ், தெலுங்கு, மலையாளம் என நான்கு மொழிகளில் ஒரே நாளில் வெயிடப்படுகிறது. தமிழகத்தில் வெளியீடு உரிமையை லைக்கா நிறுவனம் பெற்றது. சாட்டிலைட் உரிமத்தை சன் டி.வி வாங்கியது.

மேற்கோள்கள் 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. ஆர். முருகதாஸ் இயக்கிய திரைப்படங்கள்
ஹாரிஸ் ஜயராஜ் இசையமைத்த தமிழ்த் திரைப்படங்கள்
1552 இல் இந்தியா

1552 இல் இந்தியாவில் நடந்த நிகழ்வுகள்.

நிகழ்வுகள் 
 சீக்கியா்களின் மூன்றவாது குரு அமர் தாஸ் ஆவாா். (வரை 1554)
 வங்காளத்தில் அஹோமின் அரசராக சுகுலேமுங்கின் ஆட்சி அவரது மரணத்துடன் முடிவடைந்தது (1539 இல் தொடங்கியது)
 சுகாஹாபா தனது தந்தையை வெற்றிகொண்டு ஆட்சிக்கு வந்தாா். (1603 வரை ஆட்சி செய்தார்)

பிறப்பு

மரணங்கள் 
 28 மார்ச்சில், இரண்டாவது சீக்கிய குருவான குரு அங்கது தேவ் இறந்தாா்.  (1504 இல் பிறந்தாா்)
 வங்காளத்தில் அஹோமின் அரசராக சுகுலேமுங் இறந்தாா்.

மேலும் காண்க 
 இந்திய வரலாற்றின் காலக்கோடு

மேற்கோள்கள்

1550களில் இந்தியா
1553 இல் இந்தியா

1553 இல் இந்தியாவில் நடந்த நிகழ்வுகள்.

நிகழ்வுகள் 
 முதலாம் பா்ஹன் ஷாவின் மரணம் அகமது நகர் சுல்தானியத்தின் ஆட்சியை முடிவுக்கு  கொண்டு வந்தது. (தொடங்கியது 1508 அல்லது 1510)
 முதலாம் ஹூசைன் ஷா அகமத் நகரின் சுல்தானிய ஆட்சியை தொடங்கி வைத்தாா்.

பிறப்பு

மரணங்கள் 
 அகமத் நகா் சுல்தானியத்தின் ஆட்சியாளா் முதலாம் பா்ஹன் ஷாவின் மரணம் (பிறந்த சி. 1500)

மேலும் காண்க 
 இந்திய வரலாற்றின் காலக்கோடு

மேற்கோள்கள்

1550களில் இந்தியா
1538 இல் இந்தியா

1538 இல் இந்தியாவில் நடந்த நிகழ்வுகள்.

நிகழ்வுகள் 
 ஹுசைன் ஷாஹி வம்சம் முடிவடைந்தது.
 1538 ஆம் ஆண்டில், உதுமானியப் பேரரசின் படைகள் இந்தியாவிலுள்ள டையு நகரத்தை கைப்பற்ற முயன்றனா். ஆனால் அந்நகரத்தை பின்னா்  போர்த்துகீசியா்களால் கைப்பற்றப்பட்டது.
 1538 இல் உதுமானிய கப்பல்  விழிஞ்சம்  துறைமுக கடற்கரையை வந்தடைந்தன.

பிறப்புகள்

இறப்புகள் 
 வங்காள சுல்தானின் ஆட்சியாளரான கியாசூடின் மஹ்முத் ஷா இறந்தாா்.

மேலும் காண்க 
 இந்திய வரலாற்றன் காலக்கோடு

மேற்கோள்கள்

1530களில் இந்தியா
1862 இல் இந்தியா

1862 இல் இந்தியாவில் நடந்த நிகழ்வுகள்.

பதவி 
 அரச பிரதிநிதி, சார்லஸ் கானிங் பிரபு 
 அரச பிரதிநிதி, ஜேம்ஸ் புரூஸ், எல்ஜின் 8 வது எர்ல், (21 மார்ச்)

நிகழ்வுகள் 
 2 ஜூலை –1861,உயர் நீதிமன்றங்கள் சட்டத்தின் படி, கல்கத்தா உயர் நீதிமன்றம், நிறுவப்பட்டது. 
 மும்பையில் (இப்போது மும்பை) உள்ள ஃபோா்ட் ஜாா்ஜ்  (தற்போது மும்பை) அழித்து.

பிறப்பு 
 நடிகை மற்றும் எழுத்தாளர், பினோடினி தேசி பிறந்தாா். (1941 இறந்தார்).

மரணங்கள் 
 நவம்பர் 7 –டில்லி அறியனையிலிருந்து இரண்டாம் பகதூர் ஷா, பதவியிறக்கப்பட்ட பா்மாவிலுள்ள ரங்கூனுக்கு நாடு கடத்தப்பட்டாா். (பிறந்த 24 அக்டோபர் 1775)

மேற்கோள்கள்

1860களில் இந்தியா
டைமெதிலமீன்

டைமெதிலமீன் (Dimethylamine) (CH3)2NH என்ற மூலக்கூறு வாய்ப்பாட்டை உடைய கரிமச் சேர்மம் ஆகும்.. இந்த ஈரிணைய அமீன் ஒரு  நிறமற்ற, எளிதில் தீப்பற்றக் கூடிய, அமோனியாவைப் போன்ற மணமுடைய வாயுவாகும்.  டைமெதிலமீனானது, பொதுவாக வணிக நோக்கில் நீரில்  கரைக்கப்பட்ட 40% கரைசலாக எதிர்கொள்ளப்படுகிறது.  2005 ஆம் ஆண்டில் 270,000 டன்கள் அளவுக்கு தொழிற்துறை உற்பத்தி இருந்தது.  ஆனால், இச்சேர்மம் இயற்கையாகவும் காணப்படுகிறது.

அமைப்பு மற்றும் பண்புகள் 
இந்த மூலக்கூறு ஒரு நைட்ரசன் அணுவுடன் இரண்டு மெதில் பதிலிகளையும் ஒரு புரோட்டானையும் ாண்டுள்ளது.  டைமெதிலமீன் ஒரு வலிமை குறைந்த காரமாகும். இதன் அம்மோனியம் உப்பின்  (CH3-NH2+-CH3 pKa  மதிப்பானது 10.73 ஆக உள்ளது. இந்த மதிப்பானது. மெதிலமீன் (10.64) மற்றும் டிரைமெதிலமீன் (9.79) இவற்றின் மதிப்புகளை விட அதிகமானது. 

டைமெதிலமீனானது அமிலங்களுடன்  வினை புரிந்து டைமெதிலமீன் ஐதரோகுளோரைடு(மணமற்ற வெண்மை நிறத் திண்மம்)  உப்பு போன்ற உப்புக்களைத் தருகின்றன டைமெதிலமீன் ஐதரோகுளோரைடின் உருகு நிலை 171.5 °C ஆக உள்ளது. டைமெதிலமீனானது. மெதனால் மற்றும் அமோனியாவின் வினைவேகமாற்றி முன்னிலையிலான வினையில் அதிக அழுத்தம் மற்றும் வெப்பநிலைகளில் தயாரிக்கப்படுகிறது:
 2 CH3OH  +  NH3   →  (CH3)2NH  +  2 H2O

இயற்கை மூலங்கள் 
டைமெதிலமீனானது விலங்குகள் மற்றும் தாவரங்களில் மிகுதியாகப் பரவிக் காணப்படுகிறது. மேலும், பலவிதமான உணவுப் பொருட்களிலும் ஒரு கிலோவிற்கு ஒரு சில மில்லிகிராம் என்ற அளவில் காணப்படுகிறது.

பயன்கள் 
டைமெதிலமீனானது பல தொழிற்துறை முக்கியத்துவம் வாய்ந்த சேர்மங்களுக்கு முன்னோடிச் சேர்மமாக உள்ளது.  இது கார்பன் டை சல்பைடுடன் வினைபுரிந்து டைமெதில் டைதயோகார்பமேட்டைத் தருகிறது.  இவ்வாறு கிடைக்கும் டைமெதில் டைதயோகார்பமேட்டானது, இயற்கை மீள்மத்தின் பற்றவைப்பு அல்லது இரப்பர் பற்றவைப்பில் பயன்படும் பல வேதிப்பொருட்களின் தொகுதியில் உள்ள சேர்மங்களின் முன்னோடி சேர்மமாக உள்ளது.     டைமெதில்பார்மமைடு மற்றும் டைமெதில் அசிட்டமைடு போன்ற கரைப்பான்கள் டைமெதிலமீனிலிருந்து வருவிக்கப்படுகின்றன. பல விவசாயம் சார்ந்த வேதிப்பொருட்கள் மற்றும் மருந்துப் பொருட்களின் மூலப் பொருளாக இச்சேர்மம் உள்ளது. (உதாரணம் முறையே, டைமெபாக்சு மற்றும் டைபின்ஐதரமீன்) டாபனட எனப்படும் வேதியியல் ஆயுதம் டைமெதிலமீனிலிருந்து தயாரிக்கப்படுகிறது.  லாரைல் டைமெதிலமீன் எனப்படும் பரப்பியங்கியான (பரப்பு இழுவிசையைக் குறைக்கப் பயன்படும் சேர்மங்கள்) சவர்க்காரம் (சோப்பு) எனப்படும் துாய்மையாக்கி சேர்மங்களில் பயன்படுகிறது. இராக்கெட் எரிபொருளாகப் பயன்படும் சீர்மையற்ற டைமெதில்ஐதரசீன் டைமெதிலமீனிலிருந்து தயாரிக்கப்படுவதே இரக்கெட்.

மேற்கோள்கள் 

ஆல்கைல் அமீன்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பூச்சி பெரமோன்கள்
1869 இல் இந்தியா

1869 இல் இந்தியாவில் நடந்த நிகழ்வுகள்.

பதவி 
 அரச பிரதிநிதி, சர் ஜான் லாரன்ஸ், 
 அரச பிரதிநிதி, ரிச்சர்ட் போர்க், 6 ஏர்ல், மாயோ (ஜனவரி 12)

நிகழ்வுகள் 
 லக்னோவில், லா மார்டினியர் பெண்கள் பள்ளி நிறுவப்பட்டது

பிறப்பு 
 11 ஏப்ரல் – மோகன்தாசு கரம்சந்த் காந்தியின் மனைவி கஸ்தூரிபாய் காந்தி பிறந்தாா். (1944 இல் இறப்பு).
 அக்டோபர் 2 – இந்தியாவின் அரசியல் மற்றும் ஆன்மீக தலைவர் மற்றும் இந்திய சுதந்திர இயக்கவாதி, மோகன்தாஸ் கரம்சந்த் காந்தி, பின்னால் படுகொலை (இறந்தார் 1948).

மரணங்கள் 
 15 பிப்ரவரி - பாரசீக மற்றும் உருது கவிஞர். காலிப் இறந்தாா். (பி. 27 டிசம்பர் 1797)

மேற்கோள்கள்

1860களில் இந்தியா
1871 இல் இந்தியா

1871 இல் இந்தியாவில் நடந்த நிகழ்வுகள்.

பதவி 
 அரச பிரதிநிதி, ரிச்சர்ட் போர்க், 6 ஏரல், மாயோ,

நிகழ்வுகள் 
 அக்டோபர் 12 – Criminal Tribes Act (CTA) இயற்றப்பட்ட பிரித்தானிய ஆட்சி அக்டோபர் 12 - இந்தியாவில் பிரித்தானிய ஆட்சியில் இயற்றப்பட்ட குற்றவியல் பழங்குடியினர் சட்டத்தின் (சி.டி.ஏ.) படி, 160 சமுதாயங்கள் "குற்றவியல் பழங்குடிகள்", அதாவது பரம்பரைக் குற்றவாளிகள் என பெயரிடப்பட்டது. 1949 ஆம் ஆண்டு இந்தியாவின் சுதந்திரத்திற்குப் பிறகு இது அகற்றப்பட்டது.

1870களில் இந்தியா
1874 இல் இந்தியா

1874 இல் இந்தியாவில் நடந்த நிகழ்வுகள்.

பதவி 
 அரச பிரதிநிதி,  தாமஸ் பேரிங், முதலாம் ஏரல் நாா்த்புருக்

நிகழ்வுகள் 
 பீகார் பஞ்சம், 1873-74
 பிரித்தானியாவின் இந்தியாவில் வேல்ஸ் இளவரசர் வருகை

பிறப்பு 
 கவி Kalapi, கவிஞர் (இறந்தார் 1900).

1870களில் இந்தியா
நாகநதி ஆறு

நாகநதி ஆறு (ஆங்கிலம்: Naganathi) என்பது இந்தியாவில் தமிழ் நாட்டின் பழைய வேலூர் மாவட்டம் மற்றும்  திருவண்ணாமலை மாவட்டங்களில் பாயும் ஒரு ஆறு ஆகும். 

நாகநதி ஆறு திருவண்ணாமலை மாவட்டத்தின் ஜவ்வாது மலையில் உருவாகி ஆரணி வழியாக வாழைப்பந்தல் எனும் இடத்தில் செய்யாற்றில் கலக்கிறது. இந்த ஆறு ஆரணி வட்டம் மக்களின் குடிநீர் ஆதாரமாகவும் விளங்குகிறது. இராணிப்பேட்டை மாவட்டத்தில் உள்ள கணியம்பாடி ஊராட்சி ஒன்றியப் பகுதியில் மழைக்காலங்களில் நாகநதி ஓடைகளில் வரும் நீர் ஆவியாவதை தடுத்து நேரடியாக பூமிக்குள் செலுத்தக்கூடிய உறை கிணறுகள் 354 இடங்களில் அமைக்கப்பட்டது. இதனால் இப்பகுதியில் உள்ள கிராமங்களில் நிலத்தடி நீர் உயர்ந்துள்ளது. இதனால் கோடையிலும் இப்பகுதியில் நெல், வாழை போன்ற தண்ணீர் தேவையுள்ள பயிர்களை சாகுபடி செய்து வருகின்றனர். 

திருப்பத்துார் மாவட்டத்தில் உள்ள ஜோலார்பேட்டை ஊராட்சி ஒன்றியம், நாட்டறம்பள்ளி ஊராட்சி ஒன்றியம், கந்திலி ஊராட்சி ஒன்றியம், மாதனூர் ஊராட்சி ஒன்றியம், ஆலங்காயம் ஊராட்சி ஒன்றியம் மற்றும் வேலுார் மாவட்டத்தில் உள்ள [[குடியாத்தம் ஊராட்சி ஒன்றியம்], பேரணாம்பட்டு ஊராட்சி ஒன்றியம் அணைக்கட்டு ஊராட்சி ஒன்றியம் மற்றும் இராணிப்பேட்டை மாவட்டத்தில் உள்ள கணியம்பாடி ஊராட்சி ஒன்றியம்  ஆகிய 9 ஊராட்சி ஒன்றியங்களில் இந்த திட்டம் விரிவுபடுத்தப்பட்டு நதிகளின் குறுக்கே 18 இடங்களில் 3,768 உறை கிணறுகள் அமைக்கப்பட்டுள்ளன. மாவட்ட ஊரக வளர்ச்சி முகமை மூலம் மகாத்மா காந்தி தேசிய ஊரக வேலைவாய்ப்பு திட்டத்தின் கீழ் பெண் தொழிலாளர்களை மட்டும் கொண்டு இந்த திட்டம் செயல்படுத்தப்படுகிறது. ஆரணி அருகே உள்ள படவேடு எனுமிடத்தில் ஜவ்வாது மலை அடிவாரத்தில் செண்பகத் தோப்பு அணை இந்த ஆற்றின் குறுக்கே கட்டப்பட்டுள்ள அணையாகும்.

மனதின் குரல் நிகழ்ச்சியில் பாராட்டு

26 செப்டம்பர் 2021 அன்று உலக ஆறுகள் தினத்தை முன்னிட்டு, தனது 81-வது மனதின் குரல் உரையில், இந்தியப் பிரதமர் நரேந்திர மோடி, திருவண்ணாமலை, வேலூர் உள்ளிட்ட மாவட்டங்களில் ஓடும் 'நாக நதி' சில ஆண்டுகளுக்கு முன் வறண்டு போனது. நாக நதியை மீட்டெடுக்க அப்பகுதி பெண்கள் மேற்கொண்ட முயற்சியால் இன்று நதியில் தண்ணீர் நிரம்பியுள்ளது. திருவண்ணாமலை மக்களுக்கு பாராட்டுகள். நதிகளை தூய்மைப்படுத்தும் பணியில் ஈடுபட்டுள்ள அனைவரையும் பாராட்டியே ஆக வேண்டும் என்றார்.

மேற்கோள்கள்

மேலும் பார்க்க 
தமிழக ஆறுகளின் பட்டியல்

திருவண்ணாமலை மாவட்ட ஆறுகள்‎
வேலூர் மாவட்ட ஆறுகள்
இந்து சர்க்கார்

இந்து சர்க்கார் (Indu Sarkar) என்பது 2017 ஆண்டில் இந்தி மொழியில் வெளியான அரசியல் திகில் திரைப்படமாகும். இப்படத்தை இயக்கியவர் மதூர் பண்டார்கர். படத்தின் கதை திரைக்கதை அனில் பாண்டே மற்றும் மதூர் பண்டார்கர் ஆகியோரால் எழுதப்பட்டது. சஞ்சய் சேல் உரையாடல்களை எழுதியுள்ளார். இப்படம் பண்டார்கர் எண்டர்டெயின்மெண்ட் மற்றும் மெகா பாலிவுட் பிரைவேட் லிமிடெட் பதாகையின் கீழ் தயாரிக்கப்பட்டுள்ளது. இந்த படம் இந்தியாவில் அவசர நிலை நிலவிய காலகட்டத்தைப் பின்னணியாக கொண்டு உடுக்கப்பட்டது. மதுரா பந்தர்கார் கூறியபடி படத்தின் கதையில் 70%  கற்பனை மற்றும் 30% உண்மை.

இப்படத்தில் திரைப்பட நட்சத்திரங்களான கீர்த்தி குல்ஹரி, நீல் நிதின் முகேஷ், அனுபம் கெர், டோட்டா ராய் சௌத்ரி, சுப்பிரியா வினோத் ஆகியோர் நடித்திருந்தனர்.  இசையமைப்பு அனு மாலிக் மற்றும் பப்பி லஹரி ஆகியோர். இப்படம் 2017 சூலை 28 அன்று வெளியானது .

பாத்திரம் 
 கீர்த்தி குலரி (இந்து சர்கார்)
 டோட்டா ராய் சௌத்ரி (நவீன் சர்கார்) 
 நீல் நிதின் முகேஷ் (சஞ்சை காந்தி)
 சுப்பிரியா வினோத் (இந்திரா காந்தி) 
 ரஷ்மி ஜா (ஃபர்ஸனா)
 அனுபோம் கெர் (நனாஜி பிரதான்)
 ஷீபா சாதா(மேகலா)
 மானவ் விஜய் (காவல் ஆய்வாளர் சோதி)
 பரிவின் தாபாஸ்

கதை 
கதையின் நாயகியான இந்து ஆதரவற்றோர் இல்லத்தில் வளர்ந்தவள். கவிதைகள் எழுதுவதில் ஆர்வம் கொண்ட அவள், திருமணத்துக்குப் பிறகு இந்து சர்க்கார் ஆகிறாள். அவளுடைய கணவன் நவீன் சர்க்கார், மத்திய அரசின் ஊழியர்களில் ஒருவன். இந்நிலையில், அவசர நிலைக்காலத்தில் அவர்கள் வாழும் பகுதிக்குப் பக்கத்தில் உள்ள குடியிருப்பை, நகரை அழகுபடுத்தும் நோக்கத்திற்காக அரசால் தரைமட்டமாக்கப்படுகிறது. அப்போது காவலர்களுக்கும் பொதுமக்களுக்கும் இடையில் ஏற்படும் கலவரத்தில் இரண்டு குழந்தைகள் சிக்கிக்கொள்கிறார்கள். அவர்களைக் காப்பாற்ற முயல்கிறாள் இந்து. அவளின் அந்த நல்லெண்ண செயலே, அவளின் திருமண வாழ்க்கை முடிவுக்கு வருவதற்கும், நெருக்கடி நிலைக்கு எதிராக அவள் போராடுவதற்கும் காரணமாக அமைகிறது.

மேற்கோள்கள்

புற இணைப்புகள்
 
இந்திய இந்தித் திரைப்படங்கள்
2017 இந்தித் திரைப்படங்கள்
லின்டான்

லின் டான் (பிறப்பு: அக்டோபர் 14, 1983) சீனா இறகுப்பந்தாட்ட வீரர் ஆவார். இரண்டு முறை ஒலிம்பிக் தங்கப் பதக்ககத்தையும், ஐந்து முறை உலக வாகையாளர் பட்டத்தையும், ஆறு முறை இங்கிலாந்தின் அனைவருக்குமான வெற்றி முதன்மைப் போட்டிகளில் வாகையாளர் பட்டத்தையும்  பெற்றவர். இவர் இறகுப்பந்தாட்டப் போட்டிகளில் முதன்மையாகக் கருதப்படும் ஒன்பது போட்டிகளிலும் வெற்றி பெற்றுள்ள ஒரேயொரு வீரர் ஆவார்.

மேற்கோள்கள் 

Lin Dan Badminton Racket 
Lin Dan Badminton Shoes 

1983 பிறப்புகள்
வாழும் நபர்கள்
இறகுப்பந்தாட்டம்
சீன விளையாட்டு வீரர்கள்
ஒலிம்பிக் தங்கப் பதக்கம் பெற்றவர்கள்
நட்பு (திரைப்படம்)

நட்பு (Natpu) என்பது 1986 ஆம் ஆண்டு வெளிவந்த ஒரு தமிழ்த் திரைப்படமாகும். இப்படத்தில் கார்த்திக், சிறீபிரியா, ராதாரவி, காந்திமதி ஆகியோர் நடித்துள்ளனர். இத்திரைப்படத்தின் கதை வசனம் வைரமுத்து. இப்படத்தின் கதையை வைரமுத்து எழுத அமீர்ஜான் இயக்கினார். இளையராஜா இசையமைத்துள்ளார். இப்படம் 11 ஏப்ரல் 1986 அன்று வெளியானது. இரண்டு சினிமா எக்பிரஸ் விருதுகளைப் பெற்றது.

கதை 
ஆற்றின் அருகே ஒரு கிராமம் உள்ளது கிராமத்துக்குச் செல்லவேண்டுமானால் ஆபத்தான அந்த ஆற்றைக் கடந்தே செல்லவேண்டியுள்ளது. இதனால் கிராம மக்கள் பல இன்னல்களுக்கு ஆளாகி பலர் உயிரிழக்கின்றனர். இதனால் இந்த கிராமத்துக்கு பாலம் அமைக்கவேண்டி மக்கள் முயற்சிக்கின்றனர். இந்த கிராமத்துக்குப் பாலம் வந்தால் மக்கள் விழிப்புணர்வு பெற்றுவிடுவார்கள் என்பதால் அதை வரவிடாமல் ஒரு அரசியல்வாதி தடுக்க முயல்கிறார். இந்த அரசியல்வாதிக்கும் அந்த ஊர் மக்களுக்குமான போராட்டத்தைச் சித்தரிக்கும் வகையில் இந்தப் படம் எடுக்கப்பட்டுள்ளது.

நடிகர்கள்

பாடல்கள் 
இப்படத்திற்கு இளையராஜா இசையமைத்தார். பாடல் வரிகளை வைரமுத்து எழுதினார்.

பாராட்டுகள் 
7வது சினிமா எக்ஸ்பிரஸ் விருதுகளில், செந்தில் சிறந்த நகைச்சுவை நடிகருக்கான விருதைப் பெற்றார். மேலும் ராதா ரவிக்கு "சிறப்பு விருது" கிடைத்தது.

மேற்கோள்கள் 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
கார்த்திக் நடித்த திரைப்படங்கள்
இளையராஜா இசையமைத்த திரைப்படங்கள்
ராதாரவி நடித்த திரைப்படங்கள்
காந்திமதி நடித்த திரைப்படங்கள்
சார்லி நடித்த திரைப்படங்கள்
1570 இல் இந்தியா

1570 இல் இந்தியாவில் நடந்த நிகழ்வுகள்.

நிகழ்வுகள்

பிறப்பு 
 செங்கி நம்ஜியால் என்ற நம்ஜியால் வம்சம் மன்னன் லடாக்கில் பிறந்தாா். (1642 இறப்பு)

மரணங்கள் 
 ரணபாய் என்பவா் போா்விரா் மற்றும் ஒரு இந்து ஆன்மீக கவிஞர் (பிறந்த 1504)

மேலும் காண்க 
 இந்திய வரலாற்றின் காலக்கோடு
பகுப்பு:16 ஆம் நூற்றாண்டில் இந்தியா, மற்றும்

மேற்கோள்கள்

1570
ஆண்டு வாரியாக இந்தியா
இரயில்வே பணியாளர் குடியிருப்பு, பொன்மலை

பொன்மலை இரயில்வே பணியாளர் குடியிருப்பு (Railway Colony, Golden Rock) என்பது தமிழ்நாட்டின், திருச்சிராப்பள்ளியின், பொன்மலையில் இரயில்வே பணிமனையில் பணிபுரியும் பணியாளர்களுக்காக உள்ள ஒரு குடியிருப்பு ஆகும்.

வரலாறு 
நாகப்பட்டினத்தில் செயல்பட்டுவந்த ரயில்வே பணிமனையானது 1926 இல் திருச்சி பொன்மலைக்கு மாற்றப்பட்டது. அப்போது, இங்கு 11 லட்சத்து 12 ஆயிரத்து 460 சதுர அடியில், ரயில்வே பணியாளர் குடியிருப்பு ஆங்கிலேயரால் உருவாக்கப்பட்டது. ஏறக்குறைய  நான்காயிரம் வீடுகளுடன் உருவாக்கப்பட்ட இந்த நகரத்தில், பணியாளர்களின் பதவிக்கேற்ப வீடுகள் ஒதுக்கப்பட்டன. இதற்கான 8 வகையான வீடுகள் இங்கு கட்டப்பட்டன. அனைத்து வீடுகளுக்கும் புதைச் சாக்கடை, குடிநீர் குழாய் வசதிகளுடன் பூமிக்கடியில் செல்லும் கம்பிவழியாக மின்சாரமும் வழங்கப்பட்டது. எட்டு வகை குடியிருப்புக்கும் தனித்தனியாக பூங்கா, சிறிய விளையாட்டு திடல், தொடக்கப் பள்ளிகள் அமைக்கப்பட்டன. 

தொடக்கப் பள்ளிகள் தவிர, ஆங்கிலம் மற்றும் தமிழ் வழியில் படிக்க இந்தக் குடியிருப்புக்குள் இரண்டு மேல் நிலைப் பள்ளிகளும் அமைக்கப்பட்டன. குடியிருப்பின் நடுவில் வாரச்சந்தைக்கு இடம் விடப்பட்டு ஞாயிற்றுக் கிழமைகளில் சந்தை கூடியது. பிள்ளைகள் விளையாட இரண்டு பெரிய மைதானங்களும் உண்டு. கலை நிகழ்ச்சிகளுக்காக, நடன அரங்கமும் நாடக அரங்கமும் செயற்கை நீருற்றுகளுடன் அமைக்கப்பட்டன. நாடக அரங்கம் பின்னர் திரையரங்கமாக மாறியது. இரண்டு அரங்கங்களுமே இப்போது செயல்படவில்லை. இவற்றின் ஒரு பகுதியில் படிப்பகம் மற்றும் உடற்பயிற்சிக் கூடங்கள் மட்டும் இயங்கி வருகின்றன தற்சமயம் இங்கு 750 வீடுகள் மட்டுமே ஓரளவுக்கு நல்ல நிலையில் உள்ளன. மற்றவீடுகள் சேதமடைந்த நிலையில் உள்ளன.

மேற்கோள்கள் 

திருச்சிராப்பள்ளி
டையாக்சேன் டெட்ராகீட்டோன்

டையாக்சேன் டெட்ராகீட்டோன் (Dioxane tetraketone) என்பது C4O6  என்ற மூலக்கூற்று வாய்ப்பாடு கொண்ட ஒரு கரிமவேதியியல்  சேர்மமாகும். 1,4-டையாக்சேன்-2,3,5,6-டெட்ரோன் என்ற பெயராலும் இச்சேர்மம் அழைக்கப்படுகிறது. ஆக்சோ கார்பன் வகை சேர்மமான இச்சேர்மம் டையக்சேனின் நான்மடி கீட்டோனாகப் பார்க்கப்படுகிறது. மேலும், ஆக்சிரேண்டையோனின் வளைய இருபடியாகவும், கருத்தியலாக ஆக்சாலிக் அமிலத்தின் நீரிலியாகவும் கூட இதைப் பார்க்கிறார்கள்.

1998 ஆம் ஆண்டில் பாலோ சிட்ராசோலினியும் பிறரும் தொகுப்பு முறையில் இதைத் தயாரித்தனர். இதற்காக ஆக்சாலில் குளோரைடு அல்லது ஆக்சாலில் புரோமைடுடன் வெள்ளி ஆக்சலேட்டும் டையெத்தில் ஈதரும் சேர்த்து -15° செல்சியசு வெப்பநிலையில் வினைபுரியச் செய்தனர். தொடர்ந்து உருவாகும் கரைசலை தாழ்வெப்பநிலை மற்றும் அழுத்தத்தில் ஆவியாக்கி தயாரித்தனர். இச்சேர்மம் ஈதர் மற்றும் டிரைகுளோரோமெத்தேனில் கரைக்கப்பட்டு  −30 °செல்சியசு வெப்பநிலையில் உள்ளபோது நிலைத்தன்மையுடன் உள்ளது. ஆனால் 0 °செல்சியசு வெப்பநிலையில் 1:1  விகிதத்தில் கார்பனீராக்சைடு, கார்பனோராக்சைடுகளாகச் சிதைவடைகிறது. இச்சேர்மத்தின் நிலைத்தன்மையும் உறுதியும் கருத்தியல் முறைகளில் ஆய்வு செய்யப்பட்டன.

மேற்கோள்கள் 

ஆக்சோகார்பன்கள்
கார்பாக்சிலிக் நீரிலிகள்
திவ்ய பாரதி (இயக்குநர்)

திவ்ய பாரதி தமிழகத்தைச் சேர்ந்த சமூக - அரசியல் செயற்பாட்டாளர் ஆவர். கக்கூஸ் என்னும் ஆவணப்படத்தினை இயக்கியதின் மூலம் பரவலாக அறியப்படுகிறார். இந்த ஆவணப்படத்தில் மனிதக்கழிவுகளை மனிதர்களே அள்ளும் துப்புரவு தொழிலாளர்களின் அவல நிலையை எடுத்துச் சொல்லியிருந்தார். இந்தப் படத்தை வெளியிடக் கூடாது என்று காவல்துறை தடைவிதித்து இருந்தது. தடையை மீறி படத்தை வெளியிடுவோம் என்று திவ்ய பாரதி தெரிவித்து இருந்தார். யூடியூபில்  படம் பதிவேற்றப்பட்டது.

2009 ஆம் ஆண்டு சட்டக்கல்லூரி மாணவியாக இருந்தபோது போராட்டத்தில் ஈடுபட்டதாக திவ்ய‌ பாரதி மீது வழக்குப்பதிவு செய்யப்பட்டது. இந்த வழக்கில் 8 ஆண்டுகளுக்கு பிறகு மாணவி திவ்ய பாரதி கைது செய்யப்பட்டார். மதுரை மாவட்ட நீதிமன்றம் நிபந்தனை ஜாமீன் வழங்கியது.

தனிப்பட்ட வாழ்க்கை 
1991 - ஆம் ஆண்டு மார்ச் மாதம் மதுரையில் பிறந்தவர்.

உசாத்துணை 
 News Immediate செய்தி
 புதிய தலைமுறை செய்தி

தமிழக சமூக - அரசியல் செயற்பாட்டாளர்கள்
1991 பிறப்புகள்